CELEX: 62012CA0458
Language: el
Date: 2014-03-06 00:00:00
Title: Υπόθεση C-458/12: Απόφαση του Δικαστηρίου (ένατο τμήμα) της 6ης Μαρτίου 2014 [αίτηση του Tribunale di Trento (Ιταλία) για την έκδοση προδικαστικής αποφάσεως] — Lorenzo Amatori κ.λπ. κατά Telecom Italia SpA, Telecom Italia Information Technology Srl (Προδικαστική παραπομπή — Κοινωνική πολιτική — Μεταβίβαση επιχειρήσεων — Διατήρηση των δικαιωμάτων των εργαζομένων — Οδηγία 2001/23/ΕΚ — Μεταβίβαση σχέσεων εργασίας σε περίπτωση συμβατικής μεταβιβάσεως τμήματος επιχειρήσεως το οποίο δεν αποτελεί προϋπάρχουσα αυτόνομη οικονομική οντότητα)

28.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/4
            
         Απόφαση του Δικαστηρίου (ένατο τμήμα) της 6ης Μαρτίου 2014 [αίτηση του Tribunale di Trento (Ιταλία) για την έκδοση προδικαστικής αποφάσεως] — Lorenzo Amatori κ.λπ. κατά Telecom Italia SpA, Telecom Italia Information Technology Srl
   (Υπόθεση C-458/12) (1)
   
   ((Προδικαστική παραπομπή - Κοινωνική πολιτική - Μεταβίβαση επιχειρήσεων - Διατήρηση των δικαιωμάτων των εργαζομένων - Οδηγία 2001/23/ΕΚ - Μεταβίβαση σχέσεων εργασίας σε περίπτωση συμβατικής μεταβιβάσεως τμήματος επιχειρήσεως το οποίο δεν αποτελεί προϋπάρχουσα αυτόνομη οικονομική οντότητα))
   2014/C 129/04
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Trento
   
      Διάδικοι στην υπόθεση της κύριας δίκης
   
   Lorenzo Amatori, Adrian Gottardi
   
      κατά
   
   Telecom Italia SpA, Telecom Italia Information Technology Srl
   
      Αντικείμενο
   
   Αίτηση προδικαστικής αποφάσεως — Tribunale di Trento — Ερμηνεία των άρθρων 1, παράγραφος 1, στοιχεία α' και β', και 3, παράγραφος 1, της οδηγίας 2001/23/ΕΚ του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων (ΕΕ L 82, σ. 16) — Μεταβίβαση μέσω συμβάσεως, σε άλλη επιχείρηση, τμήματος επιχειρήσεως το οποίο δεν αποτελεί αυτόνομη οικονομική οντότητα που προϋπήρχε της μεταβιβάσεως και επί του οποίου η μεταβιβάζουσα επιχείρηση ασκεί ουσιαστικό έλεγχο, μέσω σχέσεων προστήσαντος-προστηθέντος και μέσω της από κοινού αναλήψεως του επιχειρηματικού κινδύνου — Εθνική διάταξη η οποία επιτρέπει την υποκατάσταση ως προς τις σχέσεις εργασίας χωρίς να απαιτείται η συναίνεση των εργαζομένων στο μεταβιβαζόμενο τμήμα επιχειρήσεως
   
      Διατακτικό
   
   
               1)
            
            
               Το άρθρο 1, παράγραφος 1, στοιχεία α' και β', της οδηγίας 2001/23/ΕΚ του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων, έχει την έννοια ότι δεν αντιβαίνει σ’ αυτό εθνική ρύθμιση, όπως η επίμαχη στην υπόθεση της κύριας δίκης, η οποία, σε περίπτωση μεταβιβάσεως τμήματος επιχειρήσεως, επιτρέπει στον διάδοχο εργοδότη να υπεισέρχεται στις σχέσεις εργασίας του μεταβιβάζοντος, μολονότι το τμήμα επιχειρήσεως αυτό δεν αποτελεί λειτουργικώς αυτόνομη οικονομική οντότητα που προϋπήρχε της μεταβιβάσεως.
            
         
               2)
            
            
               Το άρθρο 1, παράγραφος 1, στοιχεία α' και β', της οδηγίας 2001/23 έχει την έννοια ότι δεν αντιβαίνει σ’ αυτό εθνική ρύθμιση, όπως η επίμαχη στην υπόθεση της κύριας δίκης, η οποία επιτρέπει στον διάδοχο εργοδότη να υπεισέρχεται στις σχέσεις εργασίας του μεταβιβάζοντος σε περίπτωση κατά την οποία, κατόπιν της μεταβιβάσεως του τμήματος της οικείας επιχειρήσεως, ο μεταβιβάζων εργοδότης ασκεί ουσιαστικώς έλεγχο επί του διαδόχου αυτού.
            
         
      (1)  ΕΕ C 389 της 15.12.2012.